**ประกาศองค์การบริหารส่วนตำบลดุสิต**

**เรื่อง นโยบายคุณธรรม จริยธรรมขององค์กร**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรม เพื่อเป็นเครื่องกำกับความประพฤติของข้าราชการ พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบล พึงยึดถือแนวทางปฏิบัติควบคู่ไปกับระเบียบ และกฎข้อบังคับอื่นๆ ให้เป็นไปตามกฎหมายเพื่อรักษาประโยชน์ส่วนรวม และเป็นกลางทางการเมือง อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลัก 10 ประการ ดังนี้

1. การยึดมั่นในระบอบประชาธิปไตยอันมีพระมหากษัตริย์ทรงเป็นประมุข

2. การยึดมั่นในคุณธรรมจริยธรรม

3. การมีจิตสำนึกที่ดี ซื่อสัตย์ และรับผิดชอบ

4. การยึดถือประโยชน์ของประเทศชาติเหนือกว่าประโยชน์ส่วนตนและไม่มีผลประโยชน์ทับซ้อน

5. การยืนหยัดในสิ่งที่ถูกต้อง เป็นธรรมและถูกกฎหมาย

6. การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ

7. การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง

8. การมุ่งผลสัมฤทธิ์ของงานรักษามาตรฐาน มีคุณภาพ โปร่งใส และตรวจสอบได้

9. การยึดมั่นในหลักจรรยาวิชาชีพขององค์กร

10.การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดี ร่วมกันพัฒนาชุมชนให้น่าอยู่คู่คุณธรรมและดูแลสภาพแวดล้อมให้สอดคล้องกับรัฐธรรมนูญฉบับปัจจุบัน

จึงประกาศให้ทราบทั่วกัน

ประกาศ ณ วันที่ 5 ตุลาคม พ.ศ. 2561

 (ลงชื่อ)

 (นายสมยศ รักษาวงศ์)

 นายกองค์การบริหารส่วนตำบลดุสิต